KIRJALLINEN KYSYMYS E-2173/00

esittäjä(t): Salvador Garriga Polledo (PPE-DE) komissiolle

(7. heinäkuuta 2000)

Aihe: Yliopistojen ja yritysten välisten suhteiden kehitys Euroopan unionissa

Yliopistot ovat yhteiskunnan julkisia palveluja ja välttämättömiä jokaisen yhteiskunnan yrityssektorin kehitykselle. Talousympäristömme edellyttää, että yliopistojen ja yritysten suhteita sekä opiskelijoiden harjoittelua ja tutkimusta helpotetaan.

Tämän vuoksi on tietenkin olennaisen tärkeää pohtia, miten valjastetaan ulkopuoliset resurssit, joilla opiskelijat saadaan mahdollisimman varhain mukaan työmarkkinoille? Yliopistojen ja yritysten välistä suhdetta, joka on välttämätön taloudelliselle ja sosiaaliselle kehitykselle, on mukautettava nykyisiin oloihin mahdollisen epätasapainon poistamiseksi.

Voiko komissio kertoa, millä tavoin yhteisö on pyrkinyt pitämään yllä jatkuvaa vuoropuhelua yliopistojen ja yritysten välisen tasapainon takaamiseksi ja miten se on tukenut aloitteita kyseisen vuoropuhelun nykyisen tilan selvittämiseksi?

Viviane Redingin komission puolesta antama vastaus

(17. lokakuuta 2000)

Komissio pitää yliopistojen ja yritysten välisiä läheisiä suhteita hyvin tärkeinä yhteisön kehityksen kannalta. Valkoisessa kirjassaan Opettaminen ja oppiminen: kohti kognitiivista yhteiskuntaa(1) komissio määrittää yhdeksi päätavoitteekseen koulujen ja yritysten lähentämisen, kun pyritään kehittämään osaamisyhteiskuntaa. Lisäksi komissio näkee tiedonannossaan Tietojen ja taitojen Eurooppaan(2) talouselämän kumppanit, erityisesti pienet ja keskisuuret yritykset (pk-yritykset), yhtenä keskeisenä osapuolena. Komission tiedonannossa Yrityspolitiikan haasteet osaamiselle rakentuvassa taloudessa(3) vahvistetaan, että yhteiskunnassamme pitää edistää yrityskulttuuria, joka tarjoaa koulutusjärjestelmille tietoa talouselämästä ja yrittäjyydestä.

Vuodesta 1986 lähtien yhteisön ohjelmat yleissivistävän ja ammatillisen koulutuksen alalla ovat tarjonneet opiskelijoille monia työharjoittelumahdollisuuksia ulkomailla. Comett-ohjelman(4) (19861994) kautta osallistui 28 000 opiskelijaa ja noin 1 000 opettajaa yliopistojen ja yritysten vaihto-ohjelmaan. Myös Sokrates-ohjelman(5) Erasmus-vaihtotoiminta, johon on vuosina 19872000 osallistunut noin 700 000 opiskelijaa, antaa opiskelijoille mahdollisuuden viettää osan opiskeluajastaan ulkomaanharjoittelussa. Leonardo da Vinci -ohjelmasta(6) (19951999) on tuettu 822:a hanketta, joiden aikana yrityksiin on sijoitettu noin 40 000 opiskelijaa ja vastavalmistunutta.

Sokrates-(7) ja Leonardo da Vinci(8) -toimintaohjelman toista vaihetta koskevissa päätöksissä painotetaan seuraavaa: Komissio ja jäsenvaltiot huolehtivat siitä, että tähän ohjelmaan sisältyvien toimien toteuttamisessa otetaan huomioon neuvoston hyväksymissä työllisyyssuuntaviivoissa esitetyt ensisijaiset tavoitteet osana yhteisen työllisyysstrategian toteuttamista. Näitä suuntaviivoja, jotka on

määritetty Luxemburgin prosessissa ja joita on hyödynnetty kansallisissa työllisyyden toimintaohjelmissa, koulutus nähdään työllistettävyyden ja yrittäjyyden edistämiskeinona (erityisesti suuntaviivoissa 6 ja 11).

Lisäksi vuorottelu- ja erityisesti oppisopimuskoulutusta koskevien eurooppalaisten koulutusjaksojen edistämisestä tehdyn päätöksen(9) mukainen Europass-todistus edistää yhteistyötä ammatillista koulutusta tarjoavien laitosten, myös korkeakoulujen, ja yritysten välillä.

Huhtikuussa 1999 kokoontuneen teollisuusneuvoston hyväksymässä yrittäjyyden ja kilpailukyvyn edistämistä koskevassa toimintasuunnitelmassa luetellaan toimenpiteitä, joihin yhteisön ja jäsenvaltioiden tulee ryhtyä; tällaisia ovat esim. yrittäjyyttä koskevaa koulustusta käsittävät toimenpiteet. Kaikki jäsenvaltiot ovat raportoineet komissiolle, missä vaiheessa nämä aloitteet ovat.

Komissio tukee yliopistojen ja yritysten yhteistyönä järjestämää tutkimustyötä, konferensseja ja keskustelutilaisuuksia, mm. Forum on education and training for entrepreneurship (Nizza, Sophia Antipolis, 19.20.10.2000) ja Business educational network in Europe (BENE), jossa ovat mukana yrittäjien kouluttamisesta vastaavat koulutusorganisaatiot ja jonka odotetaan olevan täydessä toiminnassa vuonna 2002.

(1) KOM(95) 590 lopullinen.

(2) KOM(97) 563 lopullinen.

(3) KOM(2000) 256 lopullinen.

(4) Korkeakoulujen ja yritysten välisen tekniikan alan koulutusta koskevan yhteistyöohjelman hyväksymisestä (Comett) 24 päivänä heinäkuuta 1986 tehty neuvoston päätös 86/365/ETY, EYVL L 222, 8.8.1986, ja korkeakoulujen ja teollisuuden välisen tekniikan alan koulutusta koskevan yhteistyöohjelman toisen vaiheen hyväksymisestä (Comett II 19901994) 16 päivänä joukuuta 1988 tehty neuvoston päätös 89/27/ETY, EYVL L 13, 17.1.1989.

(5) Euroopan parlamentin ja neuvoston päätös N:o 819/95/EY, tehty 11.4.1995, EYVL L 87, 20.4.1995.

(6) Neuvoston päätös N:o 94/819/EY, tehty 6.12.1994, EYVL L 340, 29.12.1994.

(7) Euroopan parlamentin ja neuvoston päätös N:o 253/2000/EY, tehty 24.1.2000, EYVL L 28, 3.2.2000.

(8) Neuvoston päätös N:o 382/1999/EY, tehty 26.4.1999, EYVL L 146, 11.6.1999.

(9) Neuvoston päätös N:o 1999/51/EY, tehty 21.12.1998, EYVL L 17, 22.1.1999.